Υπάρχουν αρκετοί τρόποι για να κρύψετε την ΙΡ διεύθυνσή σας στον Chrome. Ένας τρόπος είναι να χρησιμοποιήσετε έναν διακομιστή proxy, ο οποίος είναι εύκολος στη χρήση και είναι δωρεάν. Το μόνο που πρέπει να κάνετε είναι να πάτε στον ιστότοπο ενός διακομιστή proxy, να επιλέξετε έναν διακομιστή και να πληκτρολογήσετε τη διεύθυνση URL του ιστοτόπου που θέλετε να επισκεφθείτε. Αν και οι διακομιστές αποκρύπτουν την ΙΡ διεύθυνσή σας, ο ISP σας (ο πάροχός σας σε υπηρεσίες διαδικτύου) μπορεί και πάλι να βλέπει τη δραστηριότητά σας στο διαδίκτυο επειδή δεν υπάρχει κρυπτογράφηση. Αν ανησυχείτε για την προστασία της ιδιωτικότητάς σας, θα πρέπει να ξέρετε ότι τα περισσότερα VPN διαθέτουν επεκτάσεις για τον Chrome. Όμως, θα πρέπει να έχετε επίσης υπόψη σας ότι συνήθως πρόκειται για proxy που δεν διαθέτουν ισχυρή κρυπτογράφηση. Ο ασφαλέστερος τρόπος για να αποκρύψετε την ΙΡ σας στον Chrome είναι να χρησιμοποιήσετε μια εφαρμογή VPN — όχι μόνο θα αποκρύψει την ΙΡ σας στον Chrome, αλλά και σε οποιαδήποτε εφαρμογή χρησιμοποιείτε η οποία χρειάζεται σύνδεση στο διαδίκτυο. Επιπλέον, οι εφαρμογές VPN θα σάς προστατέψουν με κρυπτογράφηση στρατιωτικού επιπέδου και με πολιτική μη τήρησης αρχείων καταγραφής. Όλα αυτά τα χαρακτηριστικά κρύβουν τη δραστηριότητά σας στο διαδίκτυο, έτσι ώστε ούτε ο ISP σας να μην μπορεί να παρακολουθήσει τι κάνετε στο στο διαδίκτυο. Ως υποσημείωση, να ξέρετε ότι υπάρχει μια συνηθισμένη παρανόηση ότι η Incognito Mode (Λειτουργία Ανώνυμης Περιήγησης) μπορεί να κρύβει την ΙΡ διεύθυνσή σας. Αυτό δεν είναι αλήθεια — το μόνο που κάνει η Incognito Mode είναι να αφαιρεί όλα τα cookies από τον Chrome όταν κλείνετε το παράθυρο. Όλη η διαδικτυακή σας δραστηριότητα και τα δεδομένα σας εξακολουθούν να είναι ορατά στον ISP σας.